**DECIZIA  Nr**.**3/28**

**din  01 iulie 2016**

Cu privire la desemnarea reprezentantului

Consiliului orăşenesc Căuşeni în instanţele de judecată

 Avînd în vedere:

      Raportul de specialitate al compartimentului de resort al Primăriei or. Căuşeni;

În conformitate cu art. 80, 81 din Codul de Procedură Civilă al Republicii Moldova;

În temeiul art. 3, 5 (1), 7, 10, 14 (1), (2), lit. w, 19 (3), 20 (5) din Legea privind administraţia publică locală nr. 436 – XVI din 28.12.2006, Consiliul orăşenesc Căuşeni, **DECIDE**:

1.Se desemnează Șipitca Dumitru jurist în calitate de reprezentant al Consiliului orăşenesc Căuşeni în instanţele de judecată naţionale şi internaţionale în litigiile privind legalitatea Deciziilor adoptate şi în cele care rezultă din raporturile cu alte autorităţi publice.

1. Se stabilesc domnului Șipitca Dumitru toate împuternicirile prevăzute de art. 81 din Codul de Procedură Civilă al Republicii Moldova şi anume:

            - dreptul de a exercita în numele Consiliului orăşenesc Căuşeni toate actele procedurale prevăzute de lege, de a strămuta pricina la o judecată arbitrală, de a renunţa total sau parţial la pretenţiile din acţiune, de a majora sau reduce cuantumul acestor pretenţii, de a depune referinţă, de a modifica temeiul sau obiectul acţiunii, de a o recunoaşte, de a încheia tranzacţii, de a intenta acţiune reconvenţională, de a transmite împuterniciri unei alte persoane, de a ataca hotărîrea judecătorească fie prin apel, fie prin recurs inclusiv prin înaintarea cererilor de revizuire de a-i schimba modul de executare, de a amîna sau eșalona executarea ei, de a prezenta un titlu executoriu spre urmărire.

-dreptul de a semna din numele Consiliului orăşenesc Căuşeni cereri de chemare în judecată.

3. Se stabileşte durata prezentei Decizii şi împuternicirilor formulate pînă la data de 31.12.2016.

4. Se împuterniceşte, secretarul Consiliului orăşenesc Căuşeni sau, după caz, executorul funcţiei de secretar, de a semna, în numele Consiliului orăşenesc Căuşeni, cererile de chemare în judecată şi de a le depune în judecată.

5.  Se obligă Primarul or. Căuşeni Dul Grigore Repeşciuc de a încheia contract de prestarea serviciilor juridice în calitate de reprezentant al Consiliului orăşenesc Căuşeni în instanţele de judecată începînd cu data de 01.07.2016.

6. Primarul asigură retribuirea cheltuielilor de transport şi diurne pentru utilizarea lor în instanţele de judecată  în afara razei or. Căuşeni.

1. Prezenta Decizie se comunică:

   - Reprezentatului Consiliului orăşenesc Căuşeni;

-    Oficiului Teritorial Căuşeni al Cancelariei de Stat a Republicii Moldova şi se aduce la cunoştinţă publică prin intermediul afişării.

                  PREŞEDINTELE

                        ŞEDINŢEI:

                 Tatiana **Dragulea**                    CONTRASEMNEAZĂ:

                                                       SECRETARUL CONSILIULUI  ORĂŞENESC

                                                                            Ala **Cucoş-Chiseliţa**